Klubben ble tidligere etablert i Trondheim, hvor allerede Outlaws og Hells Angels er etablert. Talsmann for Hells Angels i Norge, Rune Olsgaard, benektet til Adresseavisen at det er en konflikt mellom dem og Mongols i Norge. Adresseavisen avdekket at klubbens medlemmer i det nå nedlagte Trondheim-chapteret hverken hadde motorsykler eller førerkort, og politiet mener Mongols kaller seg MC-klubb som et skalkeskjul for å drive kriminell virksomhet.